Jouko Kuosmanen

Saimaannorppien suojelu on kasvattanut norppakantaa. Tänä vuonna syntyi 86 kuuttia, mikä on enemmän kuin koskaan yli 30 vuoden seurantajakson aikana, kertoo Metsähallitus. Erittäin uhanalaisia saimaannorppia uiskentelee arvion mukaan Saimaalla nyt noin 360 kappaletta.

Metsähallituksen mukaan yhä useampi norppa säilyi hengissä, koska vuosina 2010 ja 2011 verkkokalastusta rajoitettiin suuremmilla alueilla. Norppien selviytymistä ovat auttaneet myös vapaaehtoisten rakentamat lumikinokset, joihin norppa synnyttää poikasensa.